
V E N D I M
Nr. 106, datë 31.3.2002

Për shpronësimin për interes publik të pasurisë së paluajtshme, e cila preket nga ndërtimi i urës së Mulletit dhe bashkimin e saj me rrugën ekzistuese në fshatin Mullet në qarkun e Tiranës

Në mbështetje të nenit 100 të Kushtetutës dhe të neneve 5, pika 1, 20 dhe 21 të ligjit nr. 8561, datë 22.12.1999 "Për shpronësimet dhe marrjen në përdorim të përkohshëm të pasurisë pronë private për interes publik", me propozimin e Ministrit të Transportit dhe Telekomunikacionit, Këshilli i Ministrave 

V E N D O S I:

1. Shpronësimi për interes publik të pasurisë së paluajtshme të pronarit, i cili preket nga ndërtimi i Urës së Mulletit, dhe bashkimin e saj me rrugën ekzistuese në fshatin Mullet, në Qarkun e Tiranës.
2. Shpronësimi të bëhet në favor të Ministrisë së Transportit dhe Telekomunikacionit.
3. Pronari i pasurisë së paluajtshme, që shpronësohet, të kompensohet në vlerë të plotë, sipas masës që paraqitet në tabelën që i bashkëlidhet këtij vendimi, për sipërfaqen 210 m2 tokë/ arë, vlerësuar në shumën e përgjithshme prej 210 000 (dyqind e dhjetë mijë) lekësh.
4. Vlera e shpenzimeve procedurale të jetë në shumën prej 28 000 (njëzet e tetë mijë) lekësh.
5. Fondi prej 238 000 (dyqind e tridhjet e tetë mijë) lekësh, sipas pikave 3 dhe 4 të këtij vendimi, të përballohet nga Buxheti i Shtetit i vitit 2002 në zërin "Shpronësime", miratuar për Ministrinë e Transportit dhe Telekomunikacionit.
6. Shpronësimi të përfundojë brenda datës 30.5.2002.
7. Ngarkohen Ministria e Transportit dhe Telekomunikacionit dhe Prefektura e Qarkut të Tiranës për ndjekjen dhe zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Pandeli Majko


Republika e shqipërisë
qaRku: tiranë
fshati: mullet
lista e personave që shpronësohen si rezultat I ndërtimit të urës së mulletit dhe rakordimit me rrugën ekzistuese me fshatin mullet
Lloji i pasurisë së paluajtshme: tokë bujqësore

	
	
	Pronar
	
	Nr. pas
	Tokë bujqësore
	
	Vlera totale

	Nr.
	Emri
	Atësia
	Mbiemri
	
	m2
	Lekë/m2
	210000

	1
	Hysen
	Fadil
	Haxhiu
	208/1
	210
	1000
	



Mbyllet me numër rendor 1.
Shpenzime procedurale për publikimet 28 000 lekë.
Vlera totale për shpronësim 238 000 lekë. 



